text: Føtex-ansat bliver hædret på Facebook
  12 august 2014 kl. 10.00
  Kim Kristensen fra Føtex i Esbjerg trådte til da ældre mand fik brug for hjælp. Nu er han blevet en helt på det sociale medie.
  Mandag var Maria Malou Jensen en tur i Føtex i Esbjerg, her stødte de på en ældre mand, der havde svært med at trække vejret og gå rundt. Maria Malou Jensen og hendes to søstre hjælper manden hen på en stol og henter vand.
  Da søstrene kommer tilbage, sidder afdelingsleder Kim Kristensen på hug ved manden og spørger om han har brug for hjælp. Den ældre mand fortæller, at han kun skal handle nogle småting og resolut griber Kim Kristensen indkøbskurven og handler for den ældre mand.
  Det synes Maria Malou Jensen var en helt ekstraordinær god kundeservice og derfor fortalte hun om oplevelsen på Facebook.
  Maria Malou Jensens opslag har på få timer fået over 18.000 likes og er blevet delt mere end 650 gange.
  Mød både hverdagshelten Kim Kristensen og Maria Malou Jensen her på TV SYD.
  
  Fra Facebook:
  Se oprindeligt opslag her
  